cyanic-selkie/wikianc huggingface dataset:
Maynard Eziashi
Maynard Eziashi (gebore 1965) is 'n Engelse akteur. Hy is bekend vir sy rolle in die rolprente Mister Johnson (1990), Ace Ventura: When Nature Calls (1995), en The Contract (2006), en in die televisiereeks Performance (1992).
Pous Lando
Lando was die 121ste pous van die Rooms-Katolieke Kerk.
Biografie
Pous Lando is gebore in Sabina, Italië, die seun van Taino. In Augustus 913 volg hy Pous Anastasius III op en regeer tot sy dood in Maart 914. Hy word opgevolg deur Pous Johannes X. Die naam ‘Lando’ beteken 'Land'.
Pontifikaat
Soos sy voorganger, het Pous Lando volledig onder die druk van Theophylactus gestaan. Verder is niks oor sy bewind bekend nie.
Pous Lando was die laaste pous waarvan die naam nie deur 'n latere pous gebruik is nie en ook die laaste wat nie die naam van 'n vorige pous aangeneem het nie totdat Pous Johannes Paulus I in 1978 twee name gekombineer het.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Erica obtusata
Erica obtusata is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Abraham Bogaert
Abraham Bogaert (7 Oktober 1663, Amsterdam – 1 Desember 1727, Amsterdam) was ’n Nederlandse digter uit die agtiende eeu wat ’n groot rol speel in die opstand van die vryburgers teen die regering van goewerneur Willem Adriaan van der Stel, terwyl hy ook gedigte oor hierdie opstand en die lewe aan die Kaap skryf.
Lewe en werk
Abraham Bogaert is op 7 Oktober 1663 in Amsterdam gedoop, waar hy hom as apteker bekwaam.
In 1683 trou hy en daarna tree hy as skeepsdokter in die diens van die Oos-Indiese Kompanjie. Hy besoek Siam in 1690. In 1701 onderneem hy reeds sy derde reis na die Ooste in sy amp as hoofdokter, waar hy onderweg in Julie 1702 by die Kaap aandoen. Hiervandaan gaan hy na Batavia waar hy hoofdokter is en later koopman word. As koopman gaan hy op reis deur Bengale, Ceylon en Indië. Met sy terugkeer na Holland doen hy weer die Kaap in 1706 aan en hy neem die beroemde petisie van Adam Tas, teen die regering van Willem Adriaan van der Stel, op 4 April 1706 saam na Holland. As kunstenaar teken hy verskeie Kaapse tonele tydens sy verblyf.
Hy is op 1 Desember 1727 in Amsterdam oorlede.
Skryfwerk
In 1711 by die verskyning van die Contra-Deductie waarin Adam Tas en Jakob van der Heiden alle aantygings van Goewerneur Willem Adriaan van der Stel weerlê, skryf hy volgens agtiende eeuse mode ’n inleidende vers vir hul boek naamlik Op de Contradeductie der Kaapsche Voort plantelingen, uitgegeven door Jakob van der Heiden, en Adam Tas. Hierdie gedig word in Gerrit Komrij se bloemlesing Die Afrikaanse poësie in ’n duisend en enkele gedigte opgeneem.
Love (Angels & Airwaves album)
Love is 'n album van Angels and Airwaves wat in 2010 vrygestel is.
Quimper
Quimper (Bretons: Kemper) is die hoofstad (préfecture) van die Bretonse département Finistère (Noordwes-Frankryk) met 63 387 inwoners (2009). Die Bretonse naam Kemper (samevloeiing) is afgelei van die geografiese ligging van die stad by die samevloeiing van die riviere Frout, Steir en Odet. Die oorspronklike naam van Quimper is Quimper-Corentin (Bretons: Kemper-Kaorentin), 'n verwysing na die heilige Corentin, die eerste biskop van die stad. Tydens die Franse Rewolusie is hierdie Christelike naam gewysig na Montage-sur-Odet.
Kuns en kultuur
Quimper is naas Rennes een van die kulturele sentrums van die Bretagne. Die eerste leksikon in die Bretonse taal, die Catholicon uit die jaar 1499, word in die plaaslike biblioteek bewaar.
Quimper staan bekend vir sy aardewerk (faïence), wat hier sedert vier eeue vervaardig word, en die Festival de Cornouaille, een van die gewildste Bretonse feeste, wat sedert die jaar 1923 gevier word en jaarliks meer as 'n kwart miljoen besoekers lok.
Dave O'Brien (akteur)
Dave O'Brien (31 Mei 1912 – 8 November 1969) was 'n Amerikaanse skrywer, akteur, en regisseur. Hy was bekend vir sy rolle in die rolprente Reefer Madness (1936), Border Buckaroos (1943), en Trail of Terror (1943), en in die televisiereeks The Red Skelton Hour (1951).
Frans Josef I van Oostenryk
Frans Josef I uit die dinastie Habsburg, volle naam Franz Joseph Karl, (* 18 Augustus 1830 in Wene, Oostenryk; † 21 November 1916 in Wene) het tussen 1848 en 1867 as laaste keiser van die Keiserryk Oostenryk en tussen 1867 en 1916 as eerste keiser van Oostenryk-Hongarye regeer.
Frans Josef I was die kleinseun van Frans II en die seun van Frans Karel. Sy jonger broer Maksimilian I het tydens die Franse intervensie onder Napoléon III van Frankryk tussen 1864 en 1867 die Tweede Meksikaanse Keiserryk regeer. Frans Josef I het ná die nederlaag in die Duitse Oorlog teen die Koninkryk Pruise in 1866 die Austro-Hongaarse Kompromie in 1867 voltooi en Oostenryk-Hongarye gestig. Hy het ná die sluipmoord op aartshertog Frans Ferdinand in Sarajewo, Serwië, oorlog verklaar, wat die begin van die Eerste Wêreldoorlog was.
Swartwangalbatros
Die Swartwangalbatros (Phoebastria immutabilis) is 'n voël wat seldsaam aan die Suid-Afrikaanse kus is. Die voël is 80 cm groot en weeg 2.3.5 kg met 'n vlerkspan van 2.1 - 2.4 meter. Die voël broei in die noord Stille Oseaan en staan in Engels bekend as die Laysan albatros.
Love: Part Two
Love: Part Two is 'n album van Angels and Airwaves wat in 2011 vrygestel is.
J.M.W. Turner
Joseph Mallord William Turner (Londen, 1775 - 1851) was 'n skilder en het veral olieverf gebruik vir sy skilderkuns. Hy is egter ook bekend as een van Engeland se mees vooraanstaande landskapskilders in waterverfskilderkuns.
Sy pa was 'n haarkapper en het pruike gemaak. Op 15 het hy aangesluit by die "Royal Academy Schools". In 1799 het hy die Norhamkasteel geskilder wat die eerste uitbeelding was wat sy kunssinnigheid bloot gelê het. In 1802 besoek Turner Parys en Switserland vir die eerste keer. In 1819 besoek hy vir die eerste keer Venesië waar hy van sy mees oorspronklike uitbeeldings maak. Na 1830 het sy werk meer abstrak begin raak. In sy later jare het hy homself ingekluister totdat hy in 1851 tot sterwe gekom het.
Die Engelse landskapskilder het onder die invloed van Franse, Italiaanse en Hollandse meesters 'n eie styl, gekenmerk deur besondere kleur en ligeffekte, ontwikkel en was ŉ voorloper van die Franse Impressioniste. As kind het hy reeds groot begaafdheid getoon met sy kopieë van landskapgravures.
Op 14-jarige leeftyd is hy as leerling by die Royal Academy aangeneem en in 1790 het hy sy eerste akwarel gelewer. Sy lewe lank sou Turner 'n noue verbintenis hê met die Academy, wat sy werke ook gereeld sou uitstal.
In 1802 het hy lidmaatskap van die Academy verwerf met sy skildery Gesig op die kasteel te Kilchurn en van 1807 tot 1838 was hy dosent in perspektief by die instelling. Tydens sy opleiding, wat tot 1793 geduur het, het Turner min van die oorspronklikheid getoon wat hom een van die groot Engelse landskapskilders sou maak. Omstreeks 1796 het Turner vir die eerste maal in olieverf begin skilder.
Sy landskappe het algaande grootser van opset geword en dramatiese effekte van onweersbuie en storms het dikwels voorgekom. In 1802 het Turner sy eerste reis na die Europese vasteland onderneem en in Frankryk en Switserland het hy onder die invloed van Nicholas Poussin (1594- 1665) en Claude Lorrain (1600-1682) se werk gekom.
In eersgenoemde se werk het hy veral die komposisie en in laasgenoemde se werk die gebruik van ligeffekte bewonder. Lorrain se invloed is byvoorbeeld opvallend in Turner se groot doek Dido bou Carthago (1815, National Gallery, Londen) en in talle van sy latere werke.
Turner is ook beïnvloed deur die Hollandse landskapkuns van die 17e eeu en deur die seeskilders Willem van de Velde die Ouere (ca. 1611 -1693) en die Jongere (1633-1707), soos byvoorbeeld duidelik blyk uit Die skeepswrak (1805, Tate Gallery, Londen). In 1819 het Turner vir die eerste maal na Italië gereis en van toe af het sy kleure ligter, met die transparante helderheid van akwarelle, geword.
In die tydperk het ook die groot seetonele ontstaan waarin hy steeds verder van die Hollandse voorbeelde af beweeg het. Na ŉ derde reis in 1835 na Italië het Turner sy eintlike tema gevind: die verhouding tussen lig, kleur en beweging. Dramaties atmosferiese skeppings, soos Die laaste tog van die Téméraire (1839), Sneeustorm (1842) en Reën, stoom en snelheid (1844), sonder figuratiewe detail, vorm die hoogtepunt van sy werk.
Sulke visionêre skilderye het egter nie in almal se smaak geval nie, maar danksy die pleidooie van die jong John Ruskin het Turner se gewildheid weer toegeneem. By sy dood op 19 Desember 1851 in Londen het hy die meeste van sy skilderye aan die staat nagelaat op die voorwaarde dat 'n aparte uitstalsaal daarvoor gebou word. Dit het in 1908 gebeur toe die Turner-vleuel van die Tate Gallery geopen is.
2008 Monaco Grand Prix
Die 2008 Monaco Grand Prix is op 25 Mei 2008 op die Circuit de Monaco in Monte Carlo gehou. Dit was die sesde wedren van die kampioenskapseisoen en is deur Lewis Hamilton in sy McLaren-Mercedes gewen.
Glos (teks)
<div style="float: right; margin: 0 0 1em 1em; padding: 0.5em; background: #fffff4; border: 1px solid silver; width: 250px;">Hierdie is 'n glos.
Robin Lord Taylor
Robin Lord Taylor (gebore 4 Junie 1978) is 'n Amerikaanse akteur. Hy is bekend vir sy rolle in die rolprente Accepted (2006) en Another Earth (2011), en in die televisiereekse The Walking Dead (2010) en Gotham (2014).
Glos (teks)
'n Glos of glosse, van die Griekse γλώσσα, is 'n aantekening wat by 'n ander teks geskryf word.
Glosse verskaf dikwels kommentaar op die teks, waardeur dit beter te begryp is. In die antieke geskiedenis, toe mense boekrolle gebruik het, is dit gedoen deur die kommentaar in die middel van die teks by te voeg (interlineêr), waardeur dit by 'n volgende kopie onduidelik kon word wat in die oorspronklike teks gestaan het. Aan die einde van die Keisertyd geword egter meer gereeld kodekse gebruik, oftewel egte boeke met bladsye.
In ou handskrifte hou mens rekening met hierdie soort opmerkings deur ekstra breë marges te gebruik. In die middeleeue word daar dikwels op hierdie wyse verder kommentaar gelewer op werke wat uit die Klassieke era oorgebly het.
Don Barclay (akteur)
Don Barclay (26 Desember 1892 – 16 Oktober 1975) was 'n Amerikaanse akteur. Hy was bekend vir sy rolle in die rolprente I Cover the War! (1937), The Falcon's Brother (1942), Cinderella (1950), en Mary Poppins (1964).
Katherine LaNasa
Katherine LaNasa (gebore 1 Desember 1966) is 'n Amerikaanse aktrise en vervaardiger. Sy is bekend vir haar rolle in die rolprente Jayne Mansfield's Car (2012) en The Campaign (2012), en in die televisiereekse Longmire (2012) en Satisfaction (2014).
Kanana
Kanana kan na een van die volgende verwys:
Franse kookkuns
Die Franse kookkuns word as een van die mees gesofistikeerde en elegante kulinêre tradisies ter wêreld beskou. Net soos die Chinese en Indiese kookkuns word ook die Franse s'n deur 'n groot streeksdiversiteit gekenmerk.
Die Franse kookkuns steun op 'n lang tradisie van familiêre gewoontes - met 'n verskeidenheid streeksvariasies - en die "Grande Cuisine" of "Haute Cuisine", die verfynde hoofse kookkuns wat deur die Franse adel deur die eeue heen vervolmaak is.
Baie van die mees befaamde sjefs ter wêreld was meesters van die Franse kookkuns, waaronder Taillevent (Guillaume Tirel), François-Pierre de la Varenne, Marie-Antoine Carême, Auguste Escoffier of Paul Bocuse. Die Franse kookkuns en Franse kooktegnieke het daarnaas ook 'n groot invloed op feitlik alle Westerse kulinêre tradisies uitgeoefen.
Ten spyte van kits- en diepbevrore kos bly vars kos en 'n smaaklike maaltyd 'n kenmerk van die nasionale identiteit van Frankryk, en die Franse bestee 'n groter deel van hul inkomste aan kos as mense in ander Europese lande. Klein kruidenierswinkels en varsproduktemarkte, wat hulle op varsprodukte toespits, bied die geleentheid om op Sondae inkopies te doen vir 'n ete wat deur die hele gesin geniet word, terwyl ander voorraadprodukte enkele kere per maand in die hiper- en supermarkte gekoop word.
Voedsel van 'n hoë gehalte is die geheim van die Franse kookkuns. Landbouprodukte wat aan spesifieke vereistes voldoen, mag 'n rooi etiket (die Label Rouge) dra; 'n soort amptelike erkenning van hoë gehalte. Dwarsoor Frankryk is daar 'n verskeidenheid plaaslike produkte wat die Appellation d'Origine Contrôlée (AOC)-etiket dra - 'n waarborg dat die produkte in 'n spesifieke gebied en volgens die tradisionele metodes vervaardig word.
Franse eetgewoontes
Franse begin die dag met 'n redelik klein ontbyt (petit déjeuner), wat gewoonlik uit 'n groot koppie melkkoffie (café au lait), 'n croissant, 'n sny brood (tartine) of 'n stukkie baguette (Franse witbrood) met konfyt bestaan.
Die middagete (déjeuner) is meestal groter, gewoonlik word 'n driegangspyskaart met wyn bedien. Beroepsmense maak gebruik van plaaslike restourante se groot aanbod van etes teen laer pryse.
Die aandete (dîner) is die daaglikse hoofmaaltyd en kan 'n vyf- of selfs agtgangmenu wees wat teen agtuur met 'n aperitief (apéro) in die kroeg of tuis begin. Vonkelwyn, pastis, sjerrie of campari is die gewildste dranke wat met 'n klein voorgereg (amuse-gueule) bedien word. Die hors d'œuvre is die eerste voorgereg; 'n pastei, sop of slaai word saam met 'n glasie wyn geniet.
Die tweede voorgereg (entrée of entrement) kan 'n slaai (crudité) of visgereg wees. As hoofgereg (plat de résistance) eet die Franse hoender, vleis of vis. Wyn en witbrood (pain à discretion) word altyd saam met die hoofgereg bedien.
Vir nagereg is daar verskillende soorte kaas (fromage) en roomys, tert of vrugte. 'n Koppie espresso (petit noir) en Cognac of Calvados sluit die aandete af.
Pous Soter
Soter was die twaalfde pous van die Rooms-Katolieke Kerk.
Biografie
Pous Soter(us) is gebore in die dorp Fondi in Campanië, maar sy geboortedatum is onbekend. In 162 of 168 volg hy Pous Anicetus op en word in 170 of 177 na sy dood opgevolg deur Pous Eleuterus. Die naam ‘Soter’ beteken redder, verlosser of heiland.
Pontifikaat
Pous Soter staan bekend as die ‘pous van die liefdadigheid’. Hy het met die montaniste te kampe gehad tydens sy bewind. Hy het beslis dat 'n huwelik slegs geldig is as dit deur 'n priester ingeseën is. Hy sit Pous Anicetus se beleid voort met die jaarlikse viering van die Paasfees in Rome.
Verering
Pous Soter is gemartel tydens die christenvervolging onder Markus Aurelius en word as heilige vereer, sy feesdag is op 22 April. Hy is begrawe in die Callixtus katakombe in Rome.
Nota
Saamgestel uit die Nederlandse, Engelse en Duitse wiki.
Klaas Bonsma
Klaas Bonsma (*4 Januarie 1871, Hallum, Friesland – † Onbekend ) was die skrywer van een van die eerste Nederlandse leesboekies vir verskillende standerds in Suid-Afrika, wat ook in Afrikaans beskikbaar gestel word.
Lewe en werk
Klaas Bonsma is op 4 Januarie 1871 op Hallum in Friesland gebore as een van vier seuns. Sy vader is Fokke Harmens Bonsma en sy moeder is Baukje Gerrits van der Meer. Sy broers is Fokke, Harmen Fokkes en Gerrit.
Hy was skaars vyf jaar oud toe sy ouers hom na die Christelike Skool van meester Van Rijssen stuur om sy skoolopleiding te begin. Op veertienjarige leeftyd word hy kwekeling en later gaan hy na die Normaalskool in Leeuwarden vir opleiding in die onderwys. Na kwalifikasie kry hy ’n aanstelling as onderwyser by sy gewese skool., terwyl hy Saterdae stad toe gaan om die kursus vir hoofonderwysers in die tweede klas by te woon. Hierna hou hy skool in Monnikendam en Amsterdam. Omdat dit moeilik was om hoof van ’n skool te word, besluit hy om na die Transvaal te kom en hy land in Pretoria aan op 23 Oktober 1899, twee dae na die noodlottige slag by Elandslaagte. In Pretoria word hy onmiddellik aangestel by die Oost-Eind-Skool en daar bly hy tot Julie 1905, wanneer hy aangestel word as hoof van die C.N.O.-skool op Steynsburg. In 1909 word hy aangestel as dosent aan die Heidelbergse Opleidingskollege, waar hy vir 22 jaar klasgee. Hy was lidmaat van die Gereformeerde Kerke in Suid-Afrika.
Skryfwerk
Saam met Philippus Johannes Kloppers skryf hy die Nederlandse De Bussy’s Leesboek voor Zuid-Afrika vir verskillende standerds om in die vraag na kinderleesstof in die skole te voorsien. Met die invoer van Afrikaans in die skole vertaal Tannie van Die Brandwag die eerste deel en die eerste oplaag van duisend eksemplare is binne enkele weke uitverkoop, waarna bestellings geplaas word vir tienduisend eksemplare. Daarna word al die ander dele deur Tannie en P.A.M. Brink vertaal en word hierdie leesboekies baie bekend regdeur Suid-Afrika.
Bonsma vertaal ook Ou Kraai, die dwergie van Wilhelm Hauff in Afrikaans.
Publikasies
Werke wat uit sy pen verskyn sluit in:
Theuns Botha
Theuns Botha is 'n afgetrede Suid-Afrikaanse politikus en die voormalige leier van die Demokratiese Alliansie in die Wes-Kaap.
Loopbaan
Sy politieke loopbaan het in 1995 begin as raadslid van die destydse Riversdal Munisipaliteit. In 2000 word hy die burgemeester van Langeberg, wat bestaan uit Riversdal, Stilbaai, Heidelberg en Albertinia. In 2000 is hy as burgemeester van die Hessequa Plaaslike Munisipaliteit verkies.
Botha is in 2002 verkies tot DA-provinsiale leier van die Wes-Kaap en in April 2004 word hy verkies as lid van die Wes-Kaapse Provinsiale Parlement. Hy beklee op daardie stadium die amp as leier van die opposisie.
Bloukruissuikerbekkie
Die bloukruissuikerbekkie (Cinnyris neergaardi) is 'n endemiese, redelik algemene gelokaliseerde standvoël in doringboomsavanne en sandwoud. Die voël se status is amper bedreigd. Die voël is 10 cm groot en weeg 5 - 7 gram. In Engels staan die voël bekend as Neergaard's sunbird.
Paralimpiese Somerspele 2008
Die Olimpiese Somerspele 2008 is tussen 8 en 24 Augustus in Beijing gehou.
Toewysing
As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Somerspele 2008 ook die gasheer vir die Paralimpiese Somerspele 2008. Beijing is op 13 Julie 2001 in Moskou deur die Internasionale Olimpiese Komitee gekies as die gasheer vir die Olimpiese Somerspele in 2008. Dié stad is bo die ander kandidate op die kortlys, naamlik Istanboel (Turkye), Osaka (Japan), Parys (Frankryk) en Toronto (Kanada) gekies.
Die stemming het as volg verloop:
Fakkelloop
Net soos tydens die "gewone" Spele is 'n fakkel via 'n aflos na die Olimpiese Stadion gedra waar die Olimpiese vlam aangesteek is. Die aflos sou in verskeie lande en deur China plaasgevind het, maar die roete is ingeperk en die internasionale been is gekanselleer as gevolg van die aardbewing wat Sichuan in Mei 2008 getref het. Die besluit is geneem sodat daar op reddingswerk en die slagoffers gefokus kon word.
Sporte
20 verskillende sportsoorte is tydens die Paralimpiese Spele beoefen. Roei is vir die eerste keer op die program ingesluit. Die sportsoorte is: • 4
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die aantal dui op die aantal medaljeparades wat die dag gehou is.
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Suid-Afrikaanse deelname
Die Suid-Afrikaanse Paralimpiese span van 59 atlete het op Vrydag, 29 Augustus 2008 na Beijing vertrek. Die span het 35 medaljes tydens die vorige Spele in 2004 verower en in die 13de posisie geëindig.
Natalie du Toit kon nie aan die 100 m-rugslag deelneem nie aangesien die Suid-Afrikaanse sportvereniging vir liggaamlik gestremdes (SASVLG) haar te laat vir die item geregistreer het.
Soos tydens die Olimpiese Spele, het Natalie du Toit weer die Suid-Afrikaanse vlag tydens die openingseremonie in die Beijing Nasionale Stadion ingedra. Dit maak haar die eerste atleet in die moderne geskiedenis wat die eer gehad het om tydens beide geleenthede as vlagdraer op te tree.
Natalie du Toit het ook Suid-Afrika se eerste medalje verower toe sy op die eerste dag van die Spele 'n goue medalje tydens die 100 m-vlinderslag ingepalm het.
Na die tweede dag is Suid-Afrika in die vyfde posisie. Medaljes vir die dag:
Medaljes vir die derde dag:
Vierde dag (Woensdag, 10 September):
Vyfde dag (Donderdag, 11 September):
Sesde dag (Vrydag, 12 September):
Sewende dag (Saterdag, 13 September):
Agtste dag (Sondag, 14 September):
Negende dag (Maandag, 15 September):
Tiende dag (Dinsdag, 16 September):
Laaste dag (17 September):
In totaal verdien Suid-Afrika 30 medaljes (21 goud, 3 silwer en 6 brons) en eindig in die sesde plek. Hoewel Suid-Afrika 5 minder medaljes as in 2004 verower het, stoot die verhouding van goud tot die totale aantal medaljes SA op van 'n 13de na die 6de posisie op die wêreldranglys.
Aantal medaljes
Hier is die voorste tien lande wat medaljes tydens die Spele verower het.
Oester
'n Oester is 'n eetbare weekdier van die familie Ostreidae. Die een skulp is hol en die ander plat. Oesters is gesogte eetgoed wêreldwyd. Daar kom twee spesies aan die Suid-Afrikaanse kus voor: Die Natalse rotsoester (Saccostrea cucullata) en die Kaapse oester (Striostrea margaritacea). Die oester wat egter gebruik word vir kweekdoeleindes in Suid-Afrika is die Stille Oseaanspesie: (Crassostrea gigas). Oesters is op groot skaal gekweek by Knysna maar omrede die meer besoedel geraak het, is die aktiwiteit verminder. Oesters word nou gekweek in Saldanhabaai, Port Elizabeth en Alexanderbaai.
Oesters word geskep wanneer sperm die eiers bevrug en klein larwes gevorm word. Die larwes dryf vir twee weke op die water rond alvorens hulle na die bodem daal. Die larwes het ogies wat hulle verloor sodra hulle 'n plek gevind het waar hulle wil leef. Gedurende dié tyd groei die larwe 'n tydelike voet terwyl dit na 'n geskikte plek soek om homself aan te heg.
Sodra die larwe gevestig is begin dit om kalsiumkarbonaat en proteïene af te skei wat die harde dop vorm. Oesters is waterfiltreerders. Hulle filtreer tussen vyf en ses liter water per dag en vreet die drywende eensellige filoplankton wat in die water voorkom. Tydens die proses word die water skoongemaak. In Suid-Afrika word oesters nie werklik gekweek in die sin dat eiers bevrug word nie. Klein oesters word ingevoer, die meeste vanaf Chili en somtyds ook van Engeland en Amerika.
Nou word die klein oestertjies in kaste gepak en in die see gedompel. Elke twee maande word die kaste uitgehaal, die oesters word skoongemaak en gesorteer volgens grootte. Ook word alle mossels, eendmossels en seeluise wat op die kaste groei, verwyder. Die oesters neem 10 tot 12 maande om ten volle te ontwikkel en die proses word beȉnvloed deur temperatuur. Wanneer oesters geëet word is hulle nog lewendig.
Leefwyse
Oesters is seelewende diere wat selde op 'n diepte van meer as 40 m aangetref word. Hul voedsel bestaan uit mikroskopies klein plante en diere (plankton), wat met behulp van trilhare (cilia) op die kieue uit die seewater gefiltreer en na die mond gevoer word.
Klein pêreltjies word dikwels in oesters aangetref, maar hulle het nie die mooi perlemoenglans van egte pêrels, wat in pêreloesters (genus Pinctada) aangetref word nie, en het ook geen waarde nie. Pêreloesters is in werklikheid nie oesters nie, maar is nader verwant aan die mossels. Elke oesterwyfie lê jaarliks honderdduisende tot miljoene eiers.
Verteenwoordigers
Alle egte oesters behoort tot die genera Ostrea, Crassostrea en Pycnodonta. Die lede van laasgenoemde genus is meer alleenlewend van aard en verkies oor die algemeen dieper water as die ander oesters. Oesters het 'n wêreldwye verspreiding en 'n paar verteenwoordigers van die genera Ostrea en Crassostrea kom ook in Suid-Afrika voor. Byna al die spesies is eetbaar en in die meeste wêrelddele, insluitende Suid-Afrika, word hulle as 'n lekkerny beskou.
Op 'n paar plekke, veral in dele waar die natuurlike bevolkings as gevolg van oorvangs uitgewis is of drasties verminder het, word hulle op groot skaal gekweek. In Wes-Europa word die gewone oester (Ostrea edulis) gekweek. Die spesie kom inheems aan die kus van Wes-Europa voor, hoewel die oesterbevolking grootliks verminder het. Hierdie oesters deel die interessante verskynsel dat hulle, soos verskeie ander tweekleppiges en ander diere, van geslag kan verander.
Die bou van die geslagsorgane is baie eenvoudig en die geslagsverandering is gevolglik nie bale drasties nie en volkome omkeerbaar. 'n Volwasse oester is aanvanklik manlik, maar verander na 'n paar weke in 'n wyfie, wat dan eiers voortbring. Alle ander oesters is tweeslagtig. In Suid-Europa word veral die Portugese oester (Crassostrea angulata) gekweek en langs die ooskus van die VSA die Amerikaanse oester (Crassostrea virginica). Baie tropiese oesters kom op koraalriwwe voor of heg hulle aan die wortels van wortelbome in wortelboommoerasse vas.
Oesterteelt
Weens die geleidelike uitwissing van die oesterbevolkings is pogings in die vorige eeu aangewend om oesters kunsmatig te kweek. Die eerste oesterput is in 1860 in Frankryk begin en 10 jaar later is daar persele in Nederland uitgelê. Die oesters word aanvanklik versamel deur 'n houtraamwerk met dakteëls daarop in die see te plaas sodat die jong oestertjies hulle daaraan kan vasheg. Daarna word die strukture oorgedra na kweekpunte langs die see, wat deur middel van sluise met die see in verbinding is.
Die getywisseling is belangrik vir voortplanting. Tydens die oesters se groeityd word die beddings gereeld gehark ten einde te voorkom dat die oesters trosse vorm, en word enige groeisels op die oesters verwyder. Na 5 tot 6 jaar is die oester gereed vir die mark.
Hulle word dan na sogenaamde verwateringsplekke verskuif, waar die water baie stil en skoon is sodat hulle van alle onsuiwerhede ontslae kan raak. Ook oesters wat uit die see gehaal word, moet so 'n suiweringsproses ondergaan. In Suid-Afrika word sulke oesters vir ongeveer 10 dae in skoon water gehou, maar die Europese oesters moet dikwels tot 30 dae so gehou word omdat die see daar oor die algemeen meer besoedel is.
David O'Brien (akteur)
David O'Brien (1 Oktober 1937 – 14 Junie 1989) was 'n Amerikaanse akteur. Hy was bekend vir sy rolle in die rolprent Soleil noir (1966) en in die televisiereeks The Doctors (1963).
Marie de France
Marie de France ("Maria van Frankryk") word as die eerste Franse digteres beskou. Sy skryf haar werke in die tweede helfte van die 12de eeu, onder meer aan die hof van Hendrik van Plantagenet. Hier ontstaan ook een van haar gedigte met die aanvangsreël Marie ai nun, si sui de France ("My naam is Maria, ek is van Frankryk") - een van die min historiese gegewens aangaande haar persoon en lewensgeskiedenis. Die eerste verwysing na Marie de France dateer uit die tydperk omtrent 1160, die laaste uit die jaar 1215.
Een van haar werke is opgedra aan ene "koning Hendrik", 'n ander aan ene "graaf Willem". Daar word aangeneem dat dit verwysings na koning Hendrik II van Engeland en sy oudste seun, Willem graaf van Poitiers, is. Die eggenote van Hendrik II, Alienor van Akwitanië, was een van die vernaamste beskermvroue van die troubadours en ander kunstenaars; baie deskundigers vermoed dat Marie 'n lid van haar hofhouding was. Ander historici beweer dat die "digteres Marie de France" in waarheid Maria, prinses van Frankryk en gravin van die Champagne, die oudste dogter van Alienor, was, alhoewel hierdie stelling nog nie deur historiese feite bevestig is nie.
Aangesien Marie de France vir haar werke 'n eenvoudige, maar desondanks literêre Anglo-Normandiese taalvorm gebruik, vermoed baie historici dat sy in Normandië grootgeword het.
Haar literêre werk sluit twaalf Bretonse lais, gedigte wat die liefde volgens die Bretonse tradisie behandel, die Ysopet-fabels en die "Vagevuur van die heilige Patrick" (Purgatorium Sancti Patricii, Frans: L'espurgatoire de Seint Patric) in. Die laasgenoemde werk is 'n vertaling uit Latyns en behandel die Ierse ridder Owen se reis deur die vagevuur. Marie de France se outeurskap word egter tans bevraagteken.
Erica occulta
Erica occulta is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Dit kom voor op die suide van die Agulhas-vlakte en Groot Hagelkraal. Die voorkomsgebied is kleiner as 6 km2 en word bedreig deur die indringerplante soos die rooikrans (Acacia cyclops). 'n Gedeelte van die habitat is op grond wat deur Evkom besit word en geoormerk is vir die oprigting van 'n kernkragsentrale.
Erica ocellata
Erica ocellata is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
The Dream Walker
The Dream Walker is 'n album van Angels and Airwaves wat in 2014 vrygestel is.
Sarah Lancaster
Sarah Lancaster (gebore 12 Februarie 1980) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Catch Me If You Can (2002) en The Judge (2014), en in die televisiereekse Everwood (2002) en Chuck (2007).
Varsrivier (Kaapstad)
Die Varsrivier, “die verlore rivier van Jan van Riebeeck”, was 'n rivier wat van die noordelike helling van Tafelberg tot in Roggebaai gestroom het.
Hierdie rivier ontspring op Tafelberg en die water loop met die Platteklipkloof na Vredehoek. Vanaf die St. Cyprian's School in Gorge-weg en Capelstraat verdwyn die stroom in 'n ondergrondse kanaal. Dit vloei dan onderdeur hoë geboue van die stadsgebied en Bo-Maynardstraat, Bo-Canterbury- en Canterbury-straat, verby die Kasteel, onderdeur die spoorlyn en mond dan uit in die Duncandok naby die seiljaghawe.
Reeds in 1503 het die skepe van die Portugese admiraal Antonio de Saldanha uit hierdie rivier water ingeskeep. Ook was hierdie varswaterbron goed bekend aan die skipbreukelinge van die Haarlem (skip). Van Riebeeck het die naam Varsche Rivier aan die lewensaar van die jong nedersetting aan die Kaap gegee. Die spruit het drinkwater aan die inwoners en verbygaande skepe en besproeiingswater aan die Kompanjiestuin verskaf, die meul aangedryf en die grag rondom die kasteel volgehou. Rondom die riviertjie was verskeie washuise en die eerste opgaardamme en leislote het hier ontwikkel. Tot omstreeks 1869 kon die Varsrivier nog aan die meeste waterbehooeftes van die stad voldoen.
Let wel: Die Liesbeek staan op sekere kaarte aangedui met die name Amstel-, Soete- en selfs Varsrivier. Laasgenoemde naam skep verwarring.
Derek Farr
Derek Farr (7 Februarie 1912 – 22 Maart 1986) was 'n Engelse akteur. Hy was bekend vir sy rolle in die rolprente The Story of Shirley Yorke (1948) en The Circle (1957), en in die televisiereekse Nightingale's Boys (1975) en London Belongs to Me (1977).
Rene Bohnen
René Bohnen is ’n Afrikaanse digter.
Eerbewyse
In 2015 word Cordis-Trust se Orde van die Beiteltjie aan haar toegeken vir haar deurlopende ywer in die bevordering van areas van die Afrikaanse woordkuns.
Karel I van Oostenryk
Karel I uit die dinastie Habsburg, volle naam Karl I Franz Joseph Ludwig Hubert Georg Maria, (* 17 Augustus 1887 in Neder-Oostenryk, Oostenryk; † 1 April 1922 in Funchal, Madeiraeilande, Portugal) het tussen 1916 en 1918 as laaste keiser van Oostenryk-Hongarye geregeer.
Karel I was die kleinseun van Karel Lodewyk en die seun van Otto Frans Josef. By sy kroning in 1916 was Oostenryk-Hongarye sedert 1914 in die Eerste Wêreldoorlog met die Duitse Keiserryk, die Koninkryk van Bulgarye en die Ottomaanse Ryk teen Frankryk, die Russiese Ryk, die Verenigde Koninkryk en die Verenigde State.
Ná die oorwinning deur die Geallieerdes in die Eerste Wêreldoorlog het hy op 11 November 1918 die vrywillige uittrede as heerser en dié van sy seun as troonopvolger aangekondig. Karel I het Oostenryk via Switserland, Hongarye, die Swartsee en Gibraltar verlaat vir Madeira. Hier het hy tot en met sy afsterwe in 1922 in Funchal gewoon.
Op 3 Oktober 2004 het pous Johannes Paulus II Karel I as eerwaardig in die Rooms-Katolieke Kerk verklaar.
Chathamalbatros
Die Chathamalbatros (Thalassarche eremita) is 'n voël wat seldsaam is aan die Suid-Afrikaanse kus. Die voël is 90 – 100 cm groot en weeg 3 - 4.8 kg en het 'n vlerkspan van 2.3 - 2.6 meter. Hierdie voël is krities bedreigd. Hulle broei op die Chatham-eilande by Nieu-Seeland. In Engels staan die voël bekend as Chatham albatross.
Beverwijk
Beverwijk is 'n stad en munisipaliteit in Midden-Kennemerland in die Nederlandse provinsie Noord-Holland. Die munisipaliteit het 39 856 inwoners en 'n oppervlakte van 20,38 km² (waarvan 1,8 km² water is).
Omstreeks 1640 was daar ook 'n dorp met die naam Beverwyck in die Nederlandse kolonie Nieu-Nederland. Hierdie dorp is later hernoem na Albany, New York Staat.
Johanna Stoffels
duimnael|regs|Johanna Stoffels Johanna Stoffels is die sedert 29 Mei 2007 die burgemeester van die munisipaliteit Saldanhabaai, ná sy die tussenverkiesing op Hopefield op 23 Mei 2007 as onafhanklike kandidaat met 1 285 stemme teenoor die ANC-kandidaat se 985 gewen het.
Sy was voorheen burgemeester van Hopefield en van Saldanhabaai, asook die speaker van die munisipale raad. Sy het vroeg in 2007 uit die ANC bedank uit protes teen wat sy beskou het as verdeeldheid in die Wes-Kaapse party.
Kanana, Maruleng
Kanana is klein nedersetting in Maruleng Plaaslike Munisipaliteit onder Mopani-distriksmunisipaliteit in Limpopoprovinsie van Suid-Afrika.
Lancia Megagamma
Die Lancia Megagamma is 'n klein konsepmotor deur Giugiaro ontwerp en in 1978 by die Turynse Motorskou bekendgestel.
Tate Taylor
Tate Taylor (gebore 3 Junie 1969) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Pretty Ugly People (2008), Winter's Bone (2010), en The Help (2011).
Pous
Die pous (Latyn: papa, Grieks: πάππας pappas, "vader"), ook bekend as pontifex maximus, is die biskop van Rome en die leier van die Rooms-Katolieke Kerk. Sedert 1929 is die pous ook die staatshoof van Vatikaanstad, 'n landingeslote stadstaat binne Rome, Italië. Die huidige pous is Franciskus wat op 13 Maart 2013 verkies is en wat Benedictus XVI in hierdie amp opvolg. Die ampstermyn van 'n pous word 'n pontifikaat genoem.
Inleiding
Die pous is volgens die Katolieke Kerk die regmatige opvolger van Petrus, en daarmee die leier van die hele Christelike Kerk wêreldwyd. Dit word egter ontken deur die kerke wat ontstaan het uit die reformasie (soos lutheranisme, calvinisme, presbiterianisme ens.), asook deur die Koptiese Kerke in Egipte en Ethiopië, die Ortodokse Kerke in Oos-Europa en Griekeland, en Nestoriaanse en Armeense Kerke in die Midde Ooste. Die pous word deur die Katolieke gesien as dissipel van Christus en eerste leier van die Kerk, as die plaasbekleder (nie plaasvervanger nie) van Christus op aarde. Die woord plaasvervanger suggereer 'n gelykskakeling met Christus, wat nie die bedoeling is nie. Die pous "beklee" slegs die plek van Christus.
Ook die Koptiese kerk in Egipte het 'n pous. In die Koptiese kerk is die pous die opvolger van die evangelis Markus. Die huidige Koptiese pous is Tawadros II.
Sowel die Koptiese as die Rooms-Katolieke pous het hulle oorsprong in die vroeëre christelike funksie van patriarg (aartsvader).
Titulatuur
Die pous is die Heilige Stoel, biskop van Rome, aartsbiskop van die Romeinse kerkprovinsie, primaat van Italië, Pontifex Maximus en soewerein vors oor die staat Vatikaanstad. Pous Benedictus XVI het besluit om die titel Patriarg van die Weste nie meer te gebruik nie, hoewel sy voorgangers dit wel gebruik het.
Simbole
Die uiterlike tekens van sy amp, wat volgens die tradisie teruggaan na die oudste Romeinse gebruike, is die wit toga, soms gekombineer met 'n rooi mantel, die kruisstaf en die pontifikale vissersring. Vroeër is ook die tiara of driekroon, die draagstoel, die troon en die baldakyn gebruik. Die laaste drie is deur Pous Paulus VI in die sestiger jare van die 20ste eeu afgeskaf. Die tiara stam eintlik uit 'n voor-christelike Persiese tradisie. In die 9de eeu het pouse vir die eerste keer 'n tiara gedra en wel met één kroon. Onder Bonifatius VIII is 'n tweede en onder Benedictus XII 'n derde kroon bygevoeg. Paulus VI het – as simbool – sy tiara ten gunste van die armes van Rome afgelê. Daarna het geen pous die tiara laat opsit by sy kroning nie. Teoreties kan 'n pous sy amp na eie keuse neerlê, maar pouslike aftrede is baie seldsaam. Pous Celestinus V tree op 13 Desember 1294 af, Pous Gregorius XII in 1415 en Pous Benedictus XVI in 2013. Tradisioneel beklee pouse egter die amp tot hulle dood.
Die funksies van die Pous
Die pous is eerstens die 'opperherder' van die Katolieke Kerk en het as sodanig 'n saambindende, bysturende en leidende funksie oor sy 'kudde'. By dispute oor geloofskwessies het hy die laaste en beslissende woord. Teenswoordig probeer die pous antwoorde vind op die baie vrae wat voorkom onder lidmate as reaksie op die grotendeels ontkerklikte moderne wêreld. In vroeër eeue het die pous baie invloed op die rigting van die Westerse beskawing gehad, maar dit het sterk verminder na die reformasie toe die grootste deel van Noord en Wes Europa hulle nie meer aan die uitsprake van die pous gebind geag het nie.
Verder het die pous 'n aantal funksies wat in aard en omvang nogal van mekaar verskil. Tot die volledige titulatuur van die pous behoort tot op hede: plaasbekleder van Jesus Christus, opvolger van Petrus, opperherder van die universele kerk, patriarg van die Weste, primaat van Italië, aartsbiskop en metropoliet van die Romeinse kerkprovinsie, biskop van Rome, soewerein van die staat Vatikaanstad. Wêreldlike en kerklike, lokale of regionale en universele bevoegdhede loop deurmekaar.
Die verkiesing van 'n pous: die konklaaf
Na die dood (of aftrede) van die pous is die Heilige Stoel vakant; die periode waarin daar nie 'n pous is nie, word sedis vacatio genoem. Dit begin met die novemdiales. Binne 15 tot 20 dae vergader die kardinale in Rome vir die hou van 'n konklaaf (= agter slot). 'n Minimum van 120 kardinale jonger as 80 jaar word vereis vir 'n wettige konklaaf. 'n Konklaaf word in die geheim gehou en daarom word die kardinale, totdat 'n nuwe pous gekies is, van die buitewêreld afgesluit. In alle waarskynlikheid word één van die kardinale wat aanwesig is in die Sixtynse kapel as pous gekies (maar teoreties kan elke gedoopte katolieke man gekies word, op voorwaarde dat hy dadelik na die aanvaarding van die verkiesing tot biskop gewy word).
Erica octonaria
Erica octonaria is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom voor in die Kleinrivierberge.
Pous
Die verkiesing van 'n pous: die konklaaf
Die kandidaat moet in beginsel met 'n tweederde meerderheid verkies word. Die kollege van kardinale kan egter, na 30 stemrondes sonder resultaat, besluit om die pous met 'n gewone meerderheid te verkies. Die kardinaal-deken (voorsitter) of (as hy verkies is die oudste kardinaal) vra dan aan die verkose kardinaal:
Vanaf die oomblik dat die kardinaal wat verkies is, 'n bevestigende antwoord gee, besit hy die mag van Biskop van Rome. Daarna vra die Kardinaal aan die nuwe Pous:
Die pous kies dan sy nuwe naam. Die orige kardinale wens die nuwe pous geluk en hy word na die Saal van Trane geneem, waar hy sy nuwe wit toga kry. Vervolgens word hy op die balkon van die Sint Pieterskerk aan die wagtende menigte voorgestel.
Die kardinaal-protodiaken verkondig op die balkon van die Sint Pieterskerk:
(Vertaling: "Ek verkondig u met groot vreugde; ons het 'n Pous: die mees eminente en mees hoogwaarde heer, die heer [naam], kardinaal van die Heilige Roomse Kerk, [familienaam], wat die naam [pousnaam] aangeneem het." )
Die nuwe pous spreek daarna 'n paar woorde en gee dan vir die eerste keer die apostoliese seën Urbi et Orbi. Die hele prosedure vir die verkiesing van 'n pous is noukeurig vasgelê in die Apostoliese Konstitusie Universi Dominici Gregis.
Hoeselt
Hoeselt (Limburgs: Hoeiselt) is 'n Belgiese dorp en munisipaliteit in die suide van die Vlaamse provinsie Limburg. Die munisipale gebied het sowat 10 000 inwoners (2011) en 'n oppervlakte van 30 km².
Plekke
Plekke in die munisipale gebied van Hoeselt:
Alt-Hoeselt, Hoeselt-Centrum, Onze-Lieve-Vrouwparochie, Romershoven, Schalkhoven, Sint-Huibrechts-Hern en Werm.
Julius Malema
Julius Sello Malema (* 3 Maart 1981 in Seshego (naby die huidige Polokwane)) is 'n Suid-Afrikaanse politieke figuur, en sedert Julie 2013 die leier van die Ekonomiese Vryheidsvegters. Hy was vanaf April 2008 tot April 2012 president van die ANC-jeugliga. As gevolg van sy omstrede uitlatings en toesprake word hy deur party mense as 'n "roekelose populis" beskryf. Hy het dikwels luidkeelse ondersteuning aan die African National Congress en president Jacob Zuma gegee. Zuma en die premier van die Limpopoprovinsie het al na Malema verwys as die toekomstige president van Suid-Afrika.
In Mei 2010 is hy uit die ANC geskors en in September 2012 is hy aangekla van bedrog en geldwassery. In Julie 2013 stig hy sy eie politieke party, die Ekonomiese Vryheidsvegters. Hy is tans 'n lid van die Parlement (LP) en hy beskuldig Jacob Zuma en die ANC van korrupsie en die verraad van revolusionêre linkse beleid.
Vroeë lewe
Malema, 'n Pedi, is gebore en getoë in Seshego, Transvaalprovinsie. Sy moeder was 'n huishulp en 'n enkelouer. Op die ouderdom van nege of tien jaar het hy betrokke geraak by die African National Congress se Masupatsela. Sy hooftaak op daardie oomblik was om die Nasionale Party se plakkate op straat te verwyder.
Onderwys
Malema het aan Hoërskool Mohlakaneng, Seshego, Limpopo gematrikuleer. In 2010 het hy 'n tweejaardiploma in jeugontwikkeling aan die Universiteit van Suid-Afrika (UNISA) verwerf.
In Maart 2016 het hy 'n BA-graad in Kommunikasie en Afrikatale aan UNISA verwerf.
Aanmerkings oor vroue
Ná sy uitlating dat die vrou wat Zuma van verkragting aangekla het 'n "goeie tyd" moes gehad het, is hy in Maart 2010 deur landdros Colleen Collins skuldig bevind aan haatspraak en beveel om sy verskoning aan te bied. Hy is ook aangesê om R50 000 te betaal aan 'n instelling vir mishandelde vroue. Malema was nie by die hofuitspraak teenwoordig nie, maar het aangedui dat hy teen die uitspraak sal appelleer.
Aanmerkings oor blankes
In Maart 2010 het Malema tydens 'n universiteitsbyeenkoms die "skiet die boere"-kreet gesing. Die lied is eens deur Peter Mokaba in die vroeë 1990's gesing, maar is sedertdien deur die Suid-Afrikaanse Menseregtekommissie as haatspraak verklaar. Sommige groepe meen dat dit bygedra het tot die moord op Eugène Terre’Blanche op 3 April 2010.
In 'n verdere klag van haatspraak teen hom, ingedien deur AfriForum, het hy in Februarie 2022 voor die gelykheidshof verskyn.
Heusden-Zolder
Heusden-Zolder (Limburgs: Heuze-Zolder) is 'n Belgiese munisipaliteit in die weste van die Vlaamse provinsie Limburg. Die munisipale gebied het sowat 32 000 inwoners (2011) en 'n oppervlakte van 53 km². Die administratiewe setel is in Zolder.
Plekke
Plekke in die munisipale gebied van Heusden-Zolder:
Berkenbos, Boekt, Bolderberg, Eversel, Heusden, Lindeman, Viversel, Voort en Zolder.
Erica odorata
Erica odorata is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
David Farrar (akteur)
David Farrar (21 Augustus 1908 – 31 Augustus 1995) was 'n Engelse akteur. Hy was bekend vir sy rolle in die rolprente Black Narcissus (1947), Frieda (1947), Hour of Glory (1949), en The 300 Spartans (1962).
Lancia Stratos Zero
Die Lancia Stratos 0 is 'n konsepmotor ontwerp deur Marcello Gandini, hoofontwerper van Bertone, en bekendgestel in 1970 by die Turynse Motorskou, ongeveer 12 maande voor die Lancia Stratos HF prototipe.
Melindi Charle
Melindi Charle is 'n sanger van die Weskus van Suid-Afrika. Sy het vroeër as die "Marilyn Monroe van Suid-Afrika" bekend gestaan, maar het haar beeld verander ná die vrystelling van haar album "Einde Van die Reënboog" toe sy haar op Langebaan en toe Jacobsbaai aan die Weskus gevestig het.
Marius Fransman
duimnael|Marius Fransman, 2013
Marius Fransman is 'n Suid-Afrikaanse politikus en die Wes-Kaap se Minister van Vervoer en Openbare Werke. Hy was 'n lid van die African National Congress (ANC) tot en met November 2016 toe hy vir vyf jaar uit die party geskors is nadat die party se tugkomitee hom skuldig bevind het aan wangedrag. Voor die verkiesing van 2004, was hy Minister van Maatskaplike Ontwikkeling en Armoedeverligting. Sedert 2004 tot Julie 2005 was hy Minister van Plaaslike Regering en Behuising.
Hy verskyn op 14 Augustus 2019 in die Kimberley-landdroshof in die Noord-Kaap op 'n aanklagte van seksuele aanranding.
Noord-Sotho (taal)
Die taal Noord-Sotho (Sesotho sa Leboa in Noord-Sotho) is een van die elf amptelike landstale van Suid-Afrika. Dit word deur ongeveer 4 618 500 mense as moedertaal gepraat (2011-sensus), hoofsaaklik Noord-Sotho's. Noord-Sotho is deel van die Sotho-taalfamilie en die Bantoetale.
[[Lêer:South Africa 2011 Northern Sotho speakers proportion map.svg|duimnael|links|Suid-Afrikaanse distrikte met 'n meerderheid van Noord-Sothotaliges in 2011:
]] [[Lêer:South Africa 2011 Northern Sotho speakers density map.svg|duimnael|links|Geografiese verspreiding van Noord-Sotho in Suid-Afrika ná bevolkingsdigtheid per vierkante kilometer in 2011:
]] Aangesien die Pedigroep die grootste deel uitmaak van die heterogene Noord-Sothogroep, word daar soms na Noord-Sotho verwys as Pedi (Sepedi in Noord-Sotho).
In vroeër jare is dit veral deur sendelinge verhef tot skryftaal.
Woorde
Algemene woorde en frases:
Perses (seun van Perseus)
In die Griekse mitologie is Perses (Antieke Grieks: Πέρσης) die seun van Andromeda en Perseus. Volgens Plato is hy die voorouer van die Perse. Xerxes het gepoog om die verhaal van Perses, soos die Perse dit na oorlewering ook geken het, te gebruik om die Argives om te koop tydens sy inval van Griekeland, maar uiteindelik nie hierin geslaag nie. Perses het agtergebly in Cossaei en saam met die Okeanied Perse die vader van die Perseïdes of anders gestel, die Achaemenidiese Perse, geword.
Kloof
'n Kloof of ravyn is 'n rivierdal met steil (rots)wande wat deur erosie diep uitgedolwe is. Groot klowe word dikwels met die term canyon aangedui.